Xoverdayoxê zîndanî Alî Yavru (Xebat Siverek) o ke xeylêk keda ci Têgêrayîşê Azadîya yê Kurdî de esta surgun de nêweşîya kanserî ra dinyaya xo bedilnaye.
Alî Yavruyo ke 1955 de Sêwregê Riha de ame dinya 1977î ra nata Mucadeleyê Azadîye yê Kurdîstanî de kede daye. Yavruyo ke babîyê 6 domanan o dewaya PKKyî ra xeylêk wext zîndan de mend.  Zîndanan de tewr zaf girevanê vêşanîye bi  û dima ra mecbur mend ke surgun de biciwîyo. Yavruyo ke bajarê Uelzenî yê Almanya de sey macîrêkî ciwîyayêne xeylêk rey derheqê ci de rîyê karanê sîyasîyayan ra dewayî ameyî akerdene.
Cenazaya Yavruyî do heta roja îneyî bişawîyo Tirkîya û kişta gorê babîyê ci de Tarsus de bêro definkerdene.
